CELEX: 32012R0413
Language: el
Date: 2012-05-15 00:00:00
Title: Εκτελεστικός κανονισμός (ΕΕ) αριθ. 413/2012 της Επιτροπής, της 15ης Μαΐου 2012 , για την τροποποίηση του εκτελεστικού κανονισμού (ΕΕ) αριθ. 496/2011 σχετικά με την ελάχιστη περιεκτικότητα του βενζοϊκού νατρίου ως πρόσθετης ύλης ζωοτροφών για απογαλακτισμένα χοιρίδια  Κείμενο που παρουσιάζει ενδιαφέρον για τον ΕΟΧ

16.5.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 128/4
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 413/2012 ΤΗΣ ΕΠΙΤΡΟΠΉΣ
   της 15ης Μαΐου 2012
   για την τροποποίηση του εκτελεστικού κανονισμού (ΕΕ) αριθ. 496/2011 σχετικά με την ελάχιστη περιεκτικότητα του βενζοϊκού νατρίου ως πρόσθετης ύλης ζωοτροφών για απογαλακτισμένα χοιρίδια
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
   Εκτιμώντας τα ακόλουθα:
   
               (1)
            
            
               Η χρήση του βενζοϊκού νατρίου, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες», εγκρίθηκε για δέκα χρόνια ως πρόσθετη ύλη για χρήση σε απογαλακτισμένα χοιρίδια με τον εκτελεστικό κανονισμό (ΕΕ) αριθ. 496/2011 της Επιτροπής (2).
            
         
               (2)
            
            
               Σύμφωνα με το άρθρο 13 παράγραφος 3 του κανονισμού (ΕΚ) αριθ. 1831/2003, ο κάτοχος της έγκρισης πρότεινε την αλλαγή των όρων έγκρισης της εν λόγω ουσίας, μειώνοντας την ελάχιστη περιεκτικότητα από 99,9 % σε 99,0 % όσον αφορά τη χρήση σε απογαλακτισμένα χοιρίδια. Η αίτηση συνοδευόταν από τα σχετικά δικαιολογητικά.
            
         
               (3)
            
            
               Η Ευρωπαϊκή Αρχή για την Ασφάλεια των Τροφίμων, στη γνώμη που εξέδωσε στις 15 Νοεμβρίου 2011, κατέληξε στο συμπέρασμα ότι η εν λόγω ουσία είναι ασφαλής για τον άνθρωπο, τα στοχευόμενα είδη και το περιβάλλον και ότι, υπό τους ίδιους όρους χρήσης με την τρέχουσα σύνθεση, η χρήση της σε απογαλακτισμένα χοιρίδια είναι αποτελεσματική στην αιτούμενη ελάχιστη περιεκτικότητα ≥ 99,0 % (3).
            
         
               (4)
            
            
               Πληρούνται οι όροι που προβλέπονται στο άρθρο 5 του κανονισμού (ΕΚ) αριθ. 1831/2003.
            
         
               (5)
            
            
               Συνεπώς, θα πρέπει να τροποποιηθεί αναλόγως ο εκτελεστικός κανονισμός (ΕΕ) αριθ. 496/2011.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στη στήλη 4 του παραρτήματος του εκτελεστικού κανονισμού (ΕΕ) αριθ. 496/2011 οι λέξεις «Βενζοϊκό νάτριο: ≥ 99,9 %» αντικαθίστανται από τις λέξεις «Βενζοϊκό νάτριο: ≥ 99,0 %».
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Μαΐου 2012.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 268 της 18.10.2003, σ. 29.
   
      (2)  ΕΕ L 134 της 21.5.2011, σ. 9.
   
      (3)  Δελτίο EFSA 2011· 9(12):2443.